১৯৭০ সালে, হোসেইনি এবং তাঁর পরিবার ইরানে চলে আসেন যেখানে তাঁর বাবা তেহরানে আফগানিস্তান দূতাবাসের জন্য কাজ করছিলেন। ১৯৭৩ সালে হোসেইনি পরিবার কাবুলে ফিরে আসে এবং সেখানেই জুলাই মাসে জন্মগ্রহণ করে তাঁর ছোট ভাই । ১৯৭৬ সালে, হোসেইনির যখন এগারো বছর বয়স, তখন তিনি পরিবারের সাথে ফ্রান্স চলে যান। তাঁরা আফগানিস্তানে ফিরে আসতে পারেননি কারণ ১৯৭৮ সালের এপ্রিল মাসে হয় সৌর বিপ্লব, যেখানে পিপলস ডেমোক্রেটিক পার্টি অফ আফগানিস্তান (পিডিপিএ) ক্ষমতা দখল করে। ১৯৮০ সালে, সোভিয়েত-আফগান যুদ্ধ শুরুর কিছুদিন পর তাঁরা মার্কিন যুক্তরাষ্ট্রে রাজনৈতিক আশ্রয় প্রার্থনা করেন এবং ক্যালিফোর্নিয়ার সান হোসে শহরে বসবাস শুরু করেন। খালেদ হোসেইনির তখন ১৫ বছর বয়স এবং ইংরেজি ভাষায় তিনি পারদর্শী ছিলেননা।